10/02/2020 | Administración LocalMunicipal
Santiago de Compostela
Persoal
Bases do procedemento do concurso específico para a cobertura dun posto de letrado/a na asesoría xurídica do Concello de Santiago de Compostela

Por Decreto do 22 de xaneiro de 2020, da Concellaría de Economía e Facenda, Persoal, Contratación e Modernización da Administración Local, se aproban as bases do procedemento do concurso específico para a provisión dunha praza/ posto de letrado/a na Asesoría Xurídica do Concello de Santiago de Compostela, incluida na oferta de emprego do Concello do ano 2017 ( BOP A Coruña 27/12/2017), co seguinte contido: Primeiro. Obxecto da convocatoria A presente convocatoria ten por obxecto a provisión, por concurso específico de méritos, do posto de traballo incluído da relación de postos de traballo (RPT) vixente (BOP A Coruña, do 15 de marzo de 2017), cuxos requisitos e funcións se detallan a seguir: En xeral, as funcións propias do posto, ademais das que lle sexan encomendadas pola persoa responsable da Dirección da Asesoría Xurídica, son as seguintes: · Representación e defensa do Concello perante os xulgados e Tribunais. · Elaboración de informes xurídicos que lle sexan asignados. · Informar ao órgano municipal competente das accións xudiciais e recursos formulados contra o Concello, así como a correspondente proposta de comparecencia e defensa. · Elaborar informes e propoñer o exercicio de accións xudiciais que procedan en defensa dos intereses municipais como consecuencia de danos e perdas que se ocasionen ao patrimonio da Corporación. · Informar, coa conformidade da persoa responsable da Dirección da Asesoría Xurídica, sobre outras accións xudiciais que poidan ser procedentes en defensa dos bens e dereitos da Corporación, incluídas denuncias e querelas, así como elaboralas logo do correspondente acordo municipal. · Comunicar as sentenzas e resolucións que poñan fin aos procesos xudiciais e propoñer a súa impugnación ou cumprimento, sen prexuízo de anunciar, ad cautelam, os recursos ordinarios que procedan. · Informar ao órgano municipal competente sobre a conveniencia, no seu caso, de renuncia, avinza, desistencia ou transacción nos procedementos xudiciais iniciados e expoñer a súa opinión para os efectos do previsto nas leis procesuais cando entenda que a disposición ou actuación municipal impugnada non se axusta a dereito. En todos estes casos, o informe deberá levar a conformidade da dirección da asesoría xurídica). Segunda. Requisitos de participación 2.1 Poderá participar neste procedemento de provisión de posto de traballo por concurso específico de méritos o persoal funcionario de carreira de calquera administración pública, do subgrupo A1, que cumpra os seguintes requisitos, na data de finalización do prazo para a presentación de instancias: 1. Ser licenciado/a en dereito ou equivalente.2. Pertencer a corpos, escalas ou subescalas de letrado de calquera administración pública, e/ou ser funcionario/a da administración local pertencente á escala de administración xeral, subescala técnica, ou administración especial, subescala técnica, clase técnicos superiores, letrado/a 3. Estar en posesión do certificado de coñecemento da lingua galega a nivel de Celga 4 ou equivalente.4. Estar en calquera situación administrativa, agás os suspendidos en firme.2.2 O persoal funcionario que ocupe o posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe. Terceira. Presentación de solicitudes e documentación 3.1 As solicitudes para tomar parte neste proceso dirixiranse ao Sr. Alcalde-presidente do Concello de Santiago de Compostela, e axustaranse ao modelo achegado ás presentes bases como Anexo II A solicitude deberá ir acompañada dun “curriculum vitae” no que se xustifique, mediante certificación ou copia compulsada, os méritos que se aleguen.3.2 O prazo de presentación de solicitudes será de 15 días hábiles a partir do seguinte ao da publicación da convocatoria no Boletín Oficial do Estado. Os actos derivados deste proceso publicaranse no Taboleiro de Edictos do Concello de Santiago de Compostela e na súa páxina web, www.santiagodecompostela. gal 3.3 As solicitudes poderán presentarse no Rexistro Xeral do Concello de Santiago de Compostela e no seu Rexistro Auxiliar do Ensanche. Tamén poderán presentarse nos lugares e formas establecidos no artigo 16 da Lei 39/2015, do 1 de outubro, de procedemento administrativo común das administracións públicas. No suposto de presentación nunha oficina de Correos, deberá realizarse en sobre aberto para que a solicitude sexa datada e selada polo persoal empregado de Correos antes de ser certificada. Cuarta. Admisión de aspirantes 4.1 Rematado o prazo de presentación de solicitudes, a concelleira-delegada de Economía e Facenda, Persoal, Contratación, e Modernización da Administración Local ditará Resolución aprobando a lista provisional de admitidos e excluídos. Esta resolución, que será publicada no Taboleiro de Edictos da Corporación e na súa páxina web, conterá a relación nominal dos/as excluídos/as con indicación das causas de non admisión.4.2 Os/as aspirantes excluídos/as expresamente, e os/as que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Taboleiro de Edictos e web, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído/a do proceso selectivo con carácter definitivo. Pola súa parte, as persoas aspirantes que detectaran erros na consignación dos seus datos persoais poderán manifestalo no prazo sinalado.4.3 Rematado o prazo de emenda de defectos das solicitudes, publicarase no Taboleiro de Edictos da Corporación e na páxina web resolución declarando aprobada a relación definitiva de aspirantes admitidos e excluídos.4.4. O persoal admitido disporá dun prazo de cinco días dende a publicación á que fai referencia o parágrafo anterior, para a presentación da memoria a que fai referencia o punto 5.2 destas bases. Quinta. Fases e baremo do concurso 5.1. Primeira fase, ata un máximo de 85 puntos: nesta primeira fase serán obxecto de valoración os seguintes méritos, ata un máximo de 1. Grao persoal (nivel) consolidado: *Por ter consolidado un grao persoal igual ou superior ao nivel do posto que se solicita: a) Niveis 30 e 29: 13 puntos. b) Niveis 28 e 27: 12 puntos. c) Niveis 26 e 25: 11 puntos. d) Nivel 24:10 puntos. *Por ter consolidado un grao persoal inferior ao nivel do posto que se solicita: 5 puntos.2. Traballo desenvolvido: ata un máximo de 12 puntos, a razón de 1 punto por ano completo de servizo en postos de traballo de letrado en calquera administración pública.3. Formación: ata un máximo de 20 puntos. Únicamente se valorarán os cursos de formación e perfeccionamento directamente relacionados coas funcións do posto de traballo ofertado, organizados por entidades públicas ou homologados por elas, tal e como se detalla: Por participar como docente ou alumno/a nun curso de menos de 40 horas: 2 puntos. Por participar como docente ou alumno/a nun curso de 40 horas ou máis: 4 puntos.4. Titulación: por ter unha titulación superior á requirida para a provisión do posto solicitado a) Doutor ou equivalente: 10 puntos.5. Antigüidade, ata un máximo de 30 puntos: valoraranse os anos de servizo en calquera das administracións públicas, a razón de 0,25 puntos por cada mes. Os méritos serán valorados con referencia á data de remate do prazo de presentación de solicitudes. Nos méritos “formación” e “titulación”, no suposto de varios títulos, soamente se terá en conta o de nivel superior. A puntuación mínima para superar esta primeira fase e poder continuar no proceso de provisión é de 40 puntos.5.2 Segunda fase, ata un máximo de 25 puntos: consistirá na comprobación e valoración dos méritos específicos adecuados ás características do posto, mediante a presentación dunha memoria cunha extensión máxima de 15 folios tamaño DIN A4, (letra Arial 10) que conterá unha análise das tarefas do posto e dos requisitos, condicións e medios necesarios para o seu desempeño, a xuízo da persoa candidata, con base na descrición recollida no punto primeiro das presentes bases. Na avaliación da memoria prestarase especial atención a aqueles proxectos de mellora que poidan ser obxecto de implementación no posto de traballo ao que se opta, así como a proposta do uso das novas tecnoloxías, particularmente da administración electrónica, no desenvolvemento das funcións e tarefas propias do posto. A puntuación acadada nesta fase será o resultado da media aritmética das outorgadas por cada membro da Comisión de Valoración, desbotándose a máxima e a mínima concedidas ou, no seu caso, unha das que aparezan repetidas como tales. A Comisión de Valoración, de consideralo necesario, poderá convocar ás persoas candidatas a unha entrevista persoal cuxo contido versará sobre os programas ou proxectos de mellora reflictidos na memoria, así como aqueloutros inherentes ao posto que a comisión considere. Sexta. Comisión de Valoración A avaliación dos méritos corresponderá a unha Comisión de Valoración que será nomeada pola concelleira con competencias en materia de persoal e estará integrada por: A persoa titular da Xefatura de Servizo da Asesoría Xurídica que a presidirá. A persoa titular da Vicesecretaría que exercerá as funcións de secretario, con voz e voto. Tres funcionarios/as pertencentes a corpos para cuxo ingreso se exixa igual titulación á que estea adscrito o posto convocado. A Comisión de Valoración poderá solicitar á Concellería de Economía e Facenda, Persoal, Contratación e Modernización da Administración Local a designación de expertos que, en calidade de asesores, actúen con voz pero sen voto. A Comisión de Valoración terá a consideración de órgano colexiado da Administración e, como tal, estará sometida ás normas contidas na Lei 40/2015, do 1 de outubro, de réxime xurídico do sector público. Igualmente os membros da Comisión de Valoración estarán sometidos ás causas de abstención e recusación previstas na citada lei. Sétima. Resolución do concurso A Comisión de Valoración, na proposta de resolución, deberá facer constar a puntuación en cada apartado e o total de cada unha das persoas candidatas, ordenadas de maior a menor, propoñendo para o posto a persoa funcionaria que obtivese a maior puntuación total. A proposta elevarase á Xunta de Goberno Local para a resolución do concurso, que será publicada no Taboleiro de Edictos, na web do concello e no Diario Oficial de Galicia. A Resolución expresará o posto de orixe da persoa interesada á que se lle adxudique destino, así como a súa situación administrativa, si esta é distinta a activo. Oitava. Toma de posesión A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalicen os permisos ou licenzas que fosen concedidos á persoa interesada. O que se publica para xeral coñecemento. Santiago de Compostela, 3 de febreiro de 2020 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez.